Public procurement notice: Prior Information Notice Without Call For Competition
Published: 2020-10-02
Buyer: Jyväskylän kaupunki
Country: FI
Contract type: Services
CPV classification: 72000000 | 72252000: Computer archiving services

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on kutsu markkinavuoropuheluun koskien sähköisen allekirjoittamisen ja pitkäaikaisen säilyttämisen ratkaisua sisältäen ratkaisun käyttöönoton, tuen ja ylläpidon sekä niihin liittyvät palvelut. Kyseessä ei ole tarjouspyyntö, hankintailmoitus tai ennakkoilmoitus. Tämä ilmoitus ei käynnistä hankintaa. Tämän ilmoituksen tarkoitus on esiselvittää ja tunnistaa ratkaisuvaihtoehtoja markkinavuoropuhelun avulla.
Jyväskylän kaupunki kutsuu toimittajia esittelemään ratkaisuitaan ja palveluitaan liittyen sähköiseen allekirjoittamiseen ja aineistojen pitkäaikaiseen säilyttämiseen. Ratkaisun tulisi soveltua koko Jyväskylän kaupungin konsernille.
Markkinavuoropuhelukutsuun vastaaminen tai vastaamattomuus ei vaikuta tarjoajan mahdollisuuksiin tarjota ratkaisuja ja palveluita Jyväskylän kaupungille missä tahansa hankinnassa. Jyväskylän kaupunki ei suorita korvauksia tarjoajille markkinavuoropuheluun osallistumisesta. Markkinavuoropuhelu ei sido ketään osapuolta. Markkinavuoropuhelu ei velvoita Jyväskylän kaupunkia suorittamaan hankintaa. Jyväskylän kaupunki pidättää oikeuden itsellään päättää kaikista jatkotoimenpiteistä esimerkiksi koskien hankintaa, hankintatapaa, aikatauluja ja hankinnan sisältöä. Tehdessään päätöksiä jatkotoimenpiteistä Jyväskylän kaupunki voi hyödyntää markkinavuoropuhelun aikana saamiaan tietoja.
Markkinavuoropuhelusta kiinnostuneita yrityksiä, joilla on tarjottavana sähköisen allekirjoittamisen, sekä pitkäaikaisen ja pysyvän säilyttämisen ratkaisu, pyydetään ilmoittautumaan viimeistään 9.10.2020 klo 8.00 mennessä lähettämällä sähköpostitse yhteydenotto osoitteeseen ari.miettunen@jyvaskyla.fi otsikolla ”(yrityksen nimi) / Sähköinen allekirjoittaminen ja säilytys”.
Samassa yhteydessä, ilmoittautuessaan markkinavuoropuheluun, toimittaja jättää vapaamuotoisen esittelyn omasta ratkaisustaan sekä palveluistaan. Vapaamuotoisen esittelyn perusteella Jyväskylän kaupunki saa kuvan ratkaisun ja palvelun sisällöstä, toiminnasta sekä toimintamahdollisuuksista. Markkinavuoropuhelukutsun sulkeuduttua, Jyväskylän kaupunki käy läpi osallistujien lähettämät materiaalit ja ilmoittaa valitsemilleen osallistujille markkinavuoropuhelutapaamisen ajankohdan ja suoritustavan.
Markkinavuoropuhelut toteutetaan alustavan aikataulun mukaan 19.–30.10.2020. Markkinavuoropuhelu tullaan toteuttamaan suomen kielellä.
Jyväskylä on lähes 143 000 asukkaan kaupunki, jonka yrityselämä kasvaa vauhdilla. Asukasluvun kasvu on Suomen suurten kaupunkien kärkeä. Vilkas opiskelukaupunki on suosittu muuttokohde ja kannustava kasvualusta rohkeille ideoille. Osaava ja koulutettu työvoima sekä innovatiiviset yritykset ovat kaupunkimme ylpeydenaiheita.
Jyväskylän kaupunki on yli 7 000 työntekijän työyhteisö. Kaupungin organisaatio muodostuu konsernihallinnosta ja kolmesta toimialasta: sosiaali- ja terveydestä, sivistyksestä ja kaupunkirakenteesta sekä lukuisista liikelaitoksista, tytäryhtiöistä ja yhteisöistä. Kaupungin organisaatio on esitetty kuvassa 1.